
Izziņa par atzinumos sniegtajiem iebildumiem
par plāna projektu „Nemateriālā kultūras mantojuma saglabāšanas un attīstības plāns 2021.-2027. gadam”

1. Jautājumi, par kuriem saskaņošanā vienošanās nav panākta

	Nr. p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija

	1
	2
	3
	4
	5
	6

	
	
	
	
	
	



Informācija par starpministriju (starpinstitūciju) sanāksmi vai elektronisko saskaņošanu 

		Datums
	2020.gada 11.septembrī, 2021.gada 22.novembrī

	
	

	Saskaņošanas dalībnieki
	Tieslietu ministrija, Finanšu ministrija, Ekonomikas ministrija, Izglītības un zinātnes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Pārresoru koordinācijas centrs, Latvijas Pašvaldību savienība, Latvijas Brīvo arodbiedrību savienība

	
	
	

	Saskaņošanas dalībnieki izskatīja šādu ministriju (citu institūciju) iebildumus
	
Tieslietu ministrija, Finanšu ministrija, Pārresoru koordinācijas centrs

	

	Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā
	


  








II. Jautājumi, par kuriem saskaņošanā vienošanās ir panākta

	
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1
	2
	3
	4
	5

	1.
	Plāna projekts „Nemateriālā kultūras mantojuma saglabāšanas un attīstības plāns no 2021. – 2027.gadam” (turpmāk – plāna projekts).

Plāna projekta „Nemateriālā kultūras mantojuma saglabāšanas un attīstības plāns 2020.gadam” (turpmāk – plāna projekts 2020.gadam) VI. nodaļas „Nemateriālā kultūras mantojuma saglabāšanas un attīstības plāns 2020” 5.rīcības virziena „Cita veida administratīvais, tehniskais, organizatoriskais, juridiskais, metodiskais un finansiālais atbalsts kopienām un citām NKM saglabāšanā iesaistītajām pusēm” 5.2.punkta aile „Rezultatīvais rādītājs”:

„Izstrādāti priekšlikumi nemateriālā kultūras mantojuma jomā nepieciešamajiem valsts atbalsta pasākumiem, tai skaitā finanšu instrumentiem, kas iesniegti FM. Radīti priekšnosacījumi atbalsta mehānismiem „Leader” programmā 2021. – 2027.”
	Finanšu ministrija:
Ņemot vērā, ka atsevišķi plāna projektā minētie pasākumi, kuros finansējums paredzēts uzņēmumu saimnieciskajai darbībai (piemēram, 2.2.punktā par 2020.gada izpildes pasākumiem) var kvalificēties kā komercdarbības atbalsts, lūdzam iekļaut plāna projektā informāciju, ka, gadījumos, kad finansējums tiks paredzēts saimnieciskajai darbībai, tiks izvērtēta pasākuma atbilstība komercdarbības atbalstu raksturojošām pazīmēm. Nepieciešamības gadījumā tiks piemērots atbilstošs komercdarbības atbalsta kontroles regulējums.
	Ņemts vērā
	Papildināts plāna projekta V. nodaļas „NKM saglabāšanas un attīstības pasākumi 2021-2027.gadā” 5.rīcības virziens „Cita veida administratīvais, tehniskais, organizatoriskais, juridiskais, metodiskais un finansiālais atbalsts kopienām un citām NKM saglabāšanā iesaistītajām pusēm” ar 5.3.punktu un aili „Rezultatīvais rādītājs” šādā redakcijā:

„[..] Gadījumos, kad finansējums tiks paredzēts saimnieciskajai darbībai, tiks izvērtēta pasākuma atbilstība komercdarbības atbalstu raksturojošām pazīmēm. Nepieciešamības gadījumā tiks piemērots atbilstošs komercdarbības atbalsta kontroles regulējums.”

	2.
	Plāna projekts 2020.gadam.
	Finanšu ministrija:
Lūdzam papildināt plāna projektu ar informāciju par plāna projektā minētajām institūcijām plānotajiem līdzekļiem paredzēto pasākumu īstenošanai.
	Ņemts vērā
	Papildināta plāna projekta VI. nodaļa „Ietekmes novērtējums uz valsts un pašvaldību budžetu”.

	3.
	Plāna projekta 2020.gadam I. nodaļa „Kopsavilkums”.
	Tieslietu ministrija:
Attīstības plānošanas sistēmas likuma (turpmāk – APSL) 8. pants noteic, ka attīstību plāno ilgtermiņā (līdz 25 gadiem), vidējā termiņā (līdz septiņiem gadiem) un īstermiņā (līdz trim gadiem), kā arī izstrādā plānošanas dokumentus konceptuāla lēmuma pieņemšanai vai nacionālās pozīcijas formulēšanai.
Saskaņā ar Nemateriālā kultūras mantojuma likuma (turpmāk – NKM likums) 9. panta pirmo daļu, lai valsts pārvaldes, arī pašvaldību, institūciju rīcība būtu saskaņota un pieejamie resursi tiktu izmantoti koordinēti un mērķtiecīgi, Ministru kabinets apstiprina Nemateriālā kultūras mantojuma saglabāšanas un attīstības plānu. NKM likuma 9. panta otrā daļa noteic, ka plāns ir nacionālā līmeņa vidēja termiņa attīstības plānošanas dokuments, kas uz septiņiem gadiem nosaka valsts mērķus nemateriālā kultūras mantojuma ilgtspējas nodrošināšanā, paredzot juridiskus, administratīvus, organizatoriskus pasākumus, kā arī to finansiālu nodrošinājumu.
Plāna projekta I nodaļā "Kopsavilkums" norādīts, ka Nemateriālā kultūras mantojuma saglabāšanas un attīstības plāns 2020. gadam (turpmāk – Plāns) ir nacionālā līmeņa vidējā termiņa attīstības politikas plānošanas dokuments, kas izstrādāts, pamatojoties uz NKM likuma 9. panta pirmo un otro daļu. Tāpat plāna projekta minētajā nodaļā skaidrots, ka Plāns "tiek dalīts vairākos posmos, proti, viens posms – plāns 2020. gadam un otrs posms no 2021. līdz 2027. gadam".
Līdz ar to secināms, ka kopējais termiņš, kādā, pamatojoties uz NKM likuma 9. pantu, tiks plānoti pasākumi nemateriālā kultūras mantojuma attīstībai un saglabāšanai, būs astoņi gadi (2020. gads un 2021.-2027. gads).
Ņemot vērā minēto, lūdzam precizēt plāna projektu, ievērojot NKM likuma 9. panta otrajā daļā un APSL 8. pantā minēto attīstības plānošanas termiņu.

Tieslietu ministrija (iebildums izteikts pēc 11.09.2020. elektroniskās saskaņošanas):
Saskaņā ar Nemateriālā kultūras mantojuma likuma (turpmāk – NKM likums) 9. panta pirmo daļu, lai valsts pārvaldes, arī pašvaldību, institūciju rīcība būtu saskaņota un pieejamie resursi tiktu izmantoti koordinēti un mērķtiecīgi, Ministru kabinets apstiprina Nemateriālā kultūras mantojuma saglabāšanas un attīstības plānu. NKM likuma 9. panta otrā daļa noteic, ka plāns ir nacionālā līmeņa vidēja termiņa attīstības plānošanas dokuments, kas uz septiņiem gadiem nosaka valsts mērķus nemateriālā kultūras mantojuma ilgtspējas nodrošināšanā, paredzot juridiskus, administratīvus, organizatoriskus pasākumus, kā arī to finansiālu nodrošinājumu.
Plāna projektā norādīts, ka Nemateriālā kultūras mantojuma saglabāšanas un attīstības plāns 2020.gadam (turpmāk – plāns) ir nacionālā līmeņa īstermiņa attīstības politikas plānošanas dokuments, kas izstrādāts, pamatojoties uz NKM likuma 9.panta pirmo un otro daļu. Vienlaikus plāna projektā skaidrots, ka, tā kā hierarhiski augstāku plānošanas dokumentu termiņš beidzas 2020.gadā, tad plāns tiek  izstrādāts vienam gadam, proti – 2020.gadam, savukārt nākamais plāns tiks izstrādāts 2021. līdz 2027.gadam atbilstoši hierarhiski augstāku dokumentu termiņiem. Plāna projekta VI nodaļā "Ietekmes novērtējums uz valsts un pašvaldību budžetu" norādīts, ka plāns tiek īstenots institūciju budžeta ietvaros.
Tāpat plāna projekta V nodaļā "NKM saglabāšanas un attīstības pasākumi 2020.gadā" ietvertais 5.1.pasākums paredz, ka līdz 2020.gada 31.decembrim tiks sagatavots un apstiprināšanai Ministru kabinetā iesniegts Nemateriālā kultūras mantojuma plāns 2021.-2027.gadam.
Ņemot vērā minēto, kā arī to, ka plāna projekts tiek virzīts izskatīšanai Ministru kabinetā 3 mēnešus pirms 2020.gada beigām, Tieslietu ministrija nesaskata lietderību šāda plāna projekta apstiprināšanai Ministru kabinetā. 
Ierosinām izvērtēt iespēju plāna projektā minētos neizpildītos pasākumus iekļaut Nemateriālā kultūras mantojuma saglabāšanas un attīstības plānā 2021.-2027.gadam, vai arī virzīt izskatīšanai Ministru kabinetā informatīvo ziņojumu, informējot Ministru kabinetu par izpildītajiem un veicamajiem pasākumiem nemateriālā kultūras mantojuma saglabāšanai un attīstībai 2020.gadā.
	Ņemts vērā
	Plāna projekta I. nodaļa „Kopsavilkums” precizēta šādā redakcijā:

Plāns precizēts un izstrādāts septiņiem gadiem, 2021. - 2027. gadam.

	4.
	Plāna projekts 2020.gadam.
	Tieslietu ministrija:
APSL 5. pantā paredzēts, ka attīstības plānošanā ievēro arī līdzdalības principu – visām ieinteresētajām personām ir iespēja līdzdarboties attīstības plānošanas dokumenta izstrādē.
APSL 11. panta piektajā daļā noteikts, ka Ministru kabinets, ciktāl likumā nav paredzēts citādi, nosaka visu līmeņu, veidu un termiņu attīstības plānošanas dokumentus, tajos ietveramo saturu, to izstrādāšanas, apstiprināšanas, aktualizācijas, spēka zaudēšanas kārtību un darbības termiņu, kā arī attiecīgo pārskatu sniegšanas un sabiedrības līdzdalības kārtību.
Savukārt APSL 11. panta devītajā daļā noteikts, ka Latvijas ilgtspējīgas attīstības stratēģiju un Nacionālo attīstības plānu nodod sabiedriskajai apspriešanai normatīvajos aktos noteiktajā kārtībā, bet citus attīstības plānošanas dokumentus nodod sabiedriskajai apspriešanai normatīvajos aktos noteiktajos gadījumos un kārtībā.
Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – noteikumi Nr. 737) 5. punktā noteikts, ka, izstrādājot attīstības plānošanas dokumentus, ievēro normatīvos aktus, kas nosaka sabiedrības līdzdalības kārtību attīstības plānošanas procesā, un normatīvos aktus, kas nosaka ietekmes uz vidi stratēģiskā novērtējuma veikšanas kārtību. 
Savukārt Ministru kabineta 2009. gada 25. augusta noteikumi Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) nosaka sabiedrības līdzdalības kārtību Saeimas, Ministru kabineta, tiešās valsts pārvaldes iestāžu, valsts pārvaldes iestāžu, kas nav padotas Ministru kabinetam, plānošanas reģionu un pašvaldību attīstības plānošanas procesā. Noteikumu Nr. 970 mērķis ir sekmēt efektīvu, atklātu, ietverošu, savlaicīgu un atbildīgu sabiedrības līdzdalību attīstības plānošanas procesā, tādējādi paaugstinot plānošanas procesa kvalitāti un plānošanas rezultātu atbilstību sabiedrības vajadzībām un interesēm. 
Atbilstoši noteikumu Nr. 970 12.1. apakšpunktam sabiedrības līdzdalības plānošanā apzina un iesaista sabiedrības mērķgrupas, kuras tieši skars attīstības plānošanas dokuments, savukārt NKM likuma 9. panta trešajā daļā noteikts, ka Kultūras ministrija nodrošina plāna izstrādi sadarbībā ar nemateriālā kultūras mantojuma saglabāšanā iesaistītajām valsts pārvaldes, arī pašvaldību, institūcijām un citām ieinteresētajām personām. 
Ņemot vērā minēto, lūdzam papildināt plāna projektu ar informāciju par sabiedrības līdzdalību.
	Ņemts vērā
	Plāna projekta I. nodaļa „Kopsavilkums” papildināta šādā redakcijā:

Plāns izstrādāts sadarbībā gan ar valsts institūcijām, proti, IZM, EM, ZM, VARAM, VISC, gan augstskolām DU, LMA, JVLMA, LiepU, LKA, LU, RTA, kā arī VKKF, LU LFMI Folkloras krātuvi, UNESCO LNK un NVO pārstāvjiem. Plāns apspriests un saskaņots ar Nemateriālā kultūras mantojuma padomi un tām NVO, kuru darbība saistīta NKM ilgtspējīgu attīstību, elektroniskajā sarakstē 2021. gada janvārī un februārī.

	5.
	Plāna projekts 2020.gadam.
	Tieslietu ministrija:
Saskaņā ar noteikumu Nr. 737 25.2. apakšpunktu plāns ietver, tajā skaitā sākotnējās ietekmes novērtējumu vai atsauci uz pamatnostādnēm, kur šāda informācija ir sniegta. Attīstības plānošanas dokumenta ietekmes novērtēšana regulēta noteikumu Nr. 737 35. punktā. 
Ņemot vērā minēto, lūdzam precizēt plāna projektu un atbilstoši noteikumu Nr. 737 prasībām ietvert tajā sākotnējās ietekmes novērtējumu vai atsauci uz pamatnostādnēm, kur šāda informācija ir sniegta.
	Ņemts vērā
	Plāna projekta II. nodaļa „Situācijas raksturojums” papildināta ar šādu informāciju:

2019.gadā, plāna izstrādes procesā tika sasauktas vairākas sanāksmes, kurās piedalījās IZM, EM, ZM, VARAM, VISC, DU, LMA, JVLMA, LiepU, LKA, LU, RTA,  VKKF, LU LFMI Folkloras krātuves, UNESCO LNK un NVO pārstāvji, lai izvērtētu sākotnējās ietekmes novērtējumu gan uz valsts un pašvaldību budžetiem, gan ietekmi uz teritorijas attīstību, kā arī pārējiem Ministru kabineta 2014.gada 2.decembra noteikumu Nr.737 „Attīstības plānošanas dokumentu izstrādes un ietekmes izvērtēšanas noteikumi” nosacījumiem.

	6.
	Plāna projekta 2020.gadam II. nodaļa „Situācijas raksturojums”.
	Tieslietu ministrija:
Saskaņā ar plāna projekta II nodaļā "Situācijas raksturojums" norādīto Latvija piedalās Apvienoto Nāciju Izglītības, zinātnes un kultūras organizācijas 2003. gada 17. oktobra Konvencijas par nemateriālā kultūras mantojuma saglabāšanu (turpmāk – Konvencija) īstenošanā gan nacionālā, gan starptautiskā līmenī, un Plāns tiek veidots saskaņā ar Konvencijas īstenošanas vadlīniju sasniedzamajiem rezultātiem (caurviju, pēctecības princips). 
Lūdzam precizēt plāna projektu un norādīt konkrētu atsauci uz minētajām vadlīnijām un kur ar šīm vadlīnijām ir iespējams iepazīties.
	Ņemts vērā
	Plāna projekta II. nodaļa „Situācijas raksturojums” papildināta ar zemsvītras adresi un informāciju, kur ar šīm vadlīnijām var iepazīties:

„[..] Ar šīm vadlīnijām var iepazīties UNESCO tīmekļa vietnē.2
2 http://www.unesco.lv/lv/dokumenti/konvencijas-2/konvencijas-1/ 

	7.
	Plāna projekta 2020.gadam IV. nodaļa „Plāna mērķis un uzdevumi” un VI. nodaļa „Nemateriālā kultūras mantojuma saglabāšanas un attīstības pasākumi 2020.gadam”.
	Tieslietu ministrija:
Vēršam uzmanību, ka gan plāna projekta IV nodaļā "Plāna mērķis un uzdevumi", gan plāna projekta VI nodaļā "Nemateriālā kultūras mantojuma saglabāšanas un attīstības plāns 2020. gadam" (turpmāk – VI nodaļa) ir norādīta informācija par plāna (kas atbilstoši sākotnēji atrunātajam saīsinājumam ir Nemateriālā kultūras mantojuma saglabāšanas un attīstības plāns 2020. gadam) mērķi un rīcības virzieniem. Lai gan mērķis abās nodaļās ir formulēts identiski, rīcības virzienu formulējums atšķiras. 
Lai plāna projektā nedublētu informāciju, kā arī būtu skaidri saprotami Plāna rīcības virzieni, lūdzam attiecīgi precizēt plāna projektu.
	Ņemts vērā
	Precizēts plāna projekta IV. nodaļas „Plāna mērķis un uzdevumi” un V. nodaļas „NKM saglabāšanas un attīstības pasākumi 2021 -2027.gadā” rīcības virzienu formulējums.

	8.
	Ministru kabineta rīkojuma projekta „Par Nemateriālā kultūras mantojuma saglabāšanas un attīstības plānu 2020.gadam” (turpmāk – Ministru kabineta rīkojuma projekts 2020.gadam) 5.punkts:

„5. Plānā paredzēto pasākumu īstenošanu nodrošināt no plānā minētajām institūcijām piešķirtajiem valsts budžeta līdzekļiem.”

Plāna projekta 2020.gadam VI. nodaļa „Nemateriālā kultūras mantojuma saglabāšanas un attīstības pasākumi 2020.gadam”.
	Tieslietu ministrija:
Rīkojuma projekta 5. punktā noteikts uzdevums Plānā paredzēto pasākumu īstenošanu nodrošināt no Plānā minētajām institūcijām piešķirtajiem valsts budžeta līdzekļiem. 
Plāna projekta VI nodaļā kā atbildīgās institūcijas par pasākumu īstenošanu norādītas arī Ministru kabinetam nepadotas institūcijas (piemēram, nevalstiskās organizācijas, biedrības).
Atbilstoši Ministru kabineta iekārtas likuma 3. pantam Ministru kabinets apspriež vai izlemj visas lietas, kuras ietilpst tā kompetencē saskaņā ar Latvijas Republikas Satversmi, starptautisko tiesību normām un likumiem.
Ievērojot minēto, lūdzam izvērtēt, uz kāda tiesiska pamata Ministru kabinets šādu rīkojumu varētu izdot Ministru kabinetam nepadotām institūcijām.
	Ņemts vērā
	Plāna projekta V. nodaļā „NKM saglabāšanas un attīstības pasākumi 2021. - 2027.gadā” institūcijas, kas nav padotas Ministru kabinetam (piemēram, nevalstiskās organizācijas, biedrības), norādītas ailē „Līdzatbildīgās institūcijas”.



Plāna projektā kā atbildīgā institūcija šajā punktā norādīta LNKC, līdzatbildīgās – NVO un VKKF.

	9.
	Ministru kabineta rīkojuma projekta 2020.gadam 3.punkts.

„3. Plāna izpildē iesaistītajām institūcijām sagatavot un līdz 2021.gada 30.martam iesniegt Latvijas Nacionālajam kultūras centram informāciju par plāna izpildi.”

Plāna projekta 2020.gadam VI. nodaļas „Nemateriālā kultūras mantojuma saglabāšanas un attīstības plāns 2020.gadam” 4.rīcības virziena „NKM tematu iekļaušana formālās un neformālas izglītības programmu saturā, t.sk. speciālistu un pedagogu sagatavošana un kopienu iesaiste šādu programmu veidošanā un īstenošanā” 4.10.punkta aile „Pasākums”:

„Veidot neformālās izglītības programmas muzejos un bibliotēkās NKM vērtības nostiprināšanai”.
	Tieslietu ministrija:
Rīkojuma projekta 3. punktā noteikts uzdevums Plāna izpildē iesaistītajām institūcijām sagatavot un līdz 2021. gada 30. martam iesniegt Latvijas Nacionālajam kultūras centram informāciju par Plāna izpildi. 
Saskaņā ar NKM likuma 9. panta pirmo daļu Ministru kabinets apstiprina plānu, lai valsts pārvaldes, arī pašvaldību, institūciju rīcība būtu saskaņota un pieejamie resursi tiktu izmantoti koordinēti un mērķtiecīgi.
Vēršam uzmanību, ka plāna projekta VI nodaļā par viena atsevišķa pasākuma īstenošanu kā atbildīgās norādītas vairākas institūcijas.
Piemēram, minētajā nodaļā iekļauts 4.10. pasākums "Veidot neformālās izglītības programmas muzejos un bibliotēkās NKM vērtības nostiprināšanai", tā darbības rezultāts - "Izveidotas apmācību programmas" un rezultatīvais rādītājs - "Izveidota vismaz 1 programma". Par minētā pasākuma īstenošanu kā atbildīgās institūcijas noteikti muzeji un bibliotēkas.
Ņemot vērā minēto, nav saprotams, kādā veidā atbildīgās institūcijas (muzeji un bibliotēkas) koordinēs savu darbību, lai īstenotu minēto pasākumu un sasniegtu tā darbības rezultātu (izveidot vismaz 1 programmu), jo atbilstoši rīkojuma projekta 3. punktā paredzētajam uzdevumam katrai atbildīgajai institūcijai (katram muzejam un bibliotēkai) būs jāsagatavo un jāiesniedz Latvijas Nacionālajam kultūras centram informācija par Plāna izpildi.  
Ņemot vērā minēto, lūdzam (pēc šā atzinuma 6. punktā minētā izvērtējuma un nepieciešamo precizējumu veikšanas plāna projektā) izvērtēt iespēju par atbildīgo institūciju pasākuma īstenošanā noteikt vienu vai vairākas koordinējošās institūcijas, bet pārējās institūcijas (piemēram, muzejus un bibliotēkas) norādīt kā līdzatbildīgās institūcijas. Minētais it sevišķi vērtējams, ievērojot NKM likuma 9. pantā noteikto par valsts pārvaldes, arī pašvaldību, institūciju rīcības saskaņotību un pieejamo resursu izmantošanu koordinēti un mērķtiecīgi.
	Ņemts vērā
	Svītrots plāna projekta VI. nodaļas „Nemateriālā kultūras mantojuma saglabāšanas un attīstības plāns 2021. - 2027.gadam” 4.rīcības virziena „NKM tematu iekļaušana formālās un neformālas izglītības programmu saturā, t.sk. speciālistu un pedagogu sagatavošana un kopienu iesaiste šādu programmu veidošanā un īstenošanā” 4.10.punkts.

	10.
	Plāna projekta 2020.gadam V. nodaļa „2019.gada nemateriālā kultūras mantojuma pasākumi un to izpilde” un VI. nodaļa „Nemateriālā kultūras mantojuma saglabāšanas un attīstības plāns 2020.gadam”.
	Tieslietu ministrija:
Plāna projekta V nodaļā "2019. gada nemateriālā kultūras mantojuma pasākumi un to izpilde" iekļauts 5.1. pasākums "Sagatavot NKM plāna 2021 – 2027 projektu atbilstoši valsts kultūrpolitikas pamatnostādnēm", kā arī norādīta informācija par šī pasākuma izpildi 2019. gadā "Uzdevums turpinās 2020. gadā". Ņemot vērā to, ka plāna projekta VI nodaļā šāds pasākums nav iekļauts, nav saprotams, kad Nemateriālā kultūras mantojuma saglabāšanas un attīstības plāns 2021.-2027. gadam tiks iesniegts apstiprināšanai Ministru kabinetā. Lūdzam izvērtēt nepieciešamību papildināt plāna projektu ar informāciju par Nemateriālā kultūras mantojuma saglabāšanas un attīstības plāna 2021.-2027. gadam sagatavošanu un virzību apstiprināšanai Ministru kabinetā.
	Ņemts vērā
	Plāna projekta V. nodaļa „NKM saglabāšanas un attīstības pasākumi 2021. - 2027. gadā” papildināta ar 5.1.punktu, kas paredz pasākumu – sagatavot NKM plāna 2028 – 2033 projektu atbilstoši valsts kultūrpolitikas pamatnostādnēm, nosakot rīcības virzienus un īstenojamos uzdevumus NKM jomā laika posmam 2028. – 2033., kā arī plāna projekta iesniegšanu apstiprināšanai Ministru kabinetā.

	11.
	Plāna projekta 2020.gadam VII. nodaļa „Ietekmes novērtējums uz valsts un pašvaldību budžetu”.
	Tieslietu ministrija:
Plāna projekta VII nodaļā "Ietekmes novērtējums uz valsts un pašvaldību budžetu" norādīts, ka plāns tiek īstenots institūciju budžeta ietvaros.
Atbilstoši noteikumu Nr.737 25.6. apakšpunktā noteiktajam plāns ietver pasākumu izpildei pieejamo, kā arī papildus nepieciešamo finansējumu, pievienojot detalizētus aprēķinus par ietekmi uz valsts budžetu un pašvaldību budžetiem atbilstoši normatīvajam aktam par tiesību akta sākotnējās ietekmes izvērtēšanas kārtību.
Lūdzam papildināt plāna projektu ar informāciju atbilstoši noteikumu Nr. 737 25.6. apakšpunkta prasībām.
	Ņemts vērā
	Precizēta plāna projekta VI. nodaļa „Ietekmes novērtējums uz valsts un pašvaldību budžetu”.

	12.
	Plāna projekta 2020.gadam VI. nodaļas „Nemateriālā kultūras mantojuma saglabāšanas un attīstības plāns 2020.gadam” 1.rīcības virziena „Nacionālajā NKM sarakstā un Konvencijas sarakstos iekļauto NKM elementu ilgtspējas nodrošināšana” 1.1.punkta aile „Pasākums”:

„Nodrošināt pieteikumu iesniegšanu NKM elementu iekļaušanai Nacionālajā NKM sarakstā”.
	Tieslietu ministrija:
Plāna projekta VI nodaļā kā 1. rīcības virziens mērķa sasniegšanai norādīts "Nacionālajā NKM sarakstā un Konvencijas sarakstos iekļauto NKM elementu ilgtspējas nodrošināšana". Norādām, ka nav saprotama 1.1. pasākuma "Nodrošināt pieteikumu iesniegšanu NKM elementu iekļaušanai Nacionālajā NKM sarakstā" saistība ar attiecīgo rīcības virzienu, kas paredz jau attiecīgajos sarakstos iekļautu NKM elementu ilgtspējas nodrošināšanu. Turklāt normatīvais regulējums par nemateriālā kultūras mantojuma elementa pieteikšanu iekļaušanai Nacionālajā nemateriālā kultūras mantojuma sarakstā un pieteikumu iesniegšanas izsludināšanu 1 reizi gadā jau ir noteikts NKM likuma 4. pantā.
	Ņemts vērā
	Svītrots plāna projekta VI. nodaļas „Nemateriālā kultūras mantojuma saglabāšanas un attīstības plāns 2021.-2027.gadam” 1.rīcības virziena „Nacionālajā NKM sarakstā un Konvencijas sarakstos iekļauto NKM elementu ilgtspējas nodrošināšana” 1.1.punkts.

	13.
	Plāna projekta 2020.gadam VII. nodaļa „Ietekmes novērtējums uz valsts un pašvaldību budžetu”.
	Pārresoru koordinācijas centrs:
Aicinām plāna projekta 7.sadaļā iekļaut ietekmes novērtējumu uz valsts (un pašvaldību) budžetu, iespēju robežās sniedzot informāciju par 2020.gadā plānoto finansējumu, saskaņā ar Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” prasībām (2.pielikums).
	Ņemts vērā
	Precizēta plāna projekta VI. nodaļa „Ietekmes novērtējums uz valsts un pašvaldību budžetu”.

